### Resume

I de kommende år skal der træffes beslutninger om placering af anlæg til vedvarende energi. Med de politiske proces- og prioriteringsprincipper for opsætning af vedvarende energi skabes et fælles afsæt for politiske krav og ønsker til VE-projekter. Herunder ikke mindst gode, inddragende processer for berørte lokalsamfund, som sikrer lokale gevinster.

### Sagsfremstilling

Indhold og formål

Lokal produktion af vedvarende energi er vigtig, hvis de energipolitiske mål i klimaplanen skal realiseres. Men samtidig er det også vigtigt, at den lokale produktion af vedvarende energi sker på den rigtige måde. Vi skal tage hensyn til lokalsamfundene og skabe de gode borgerinddragelsesprocesser. Placeringerne skal ske med respekt for natur. Endelig er det vigtigt at produktion af vedvarende energi tænkes ind i et strategisk perspektiv, der giver erhvervsudvikling, afprøvning af nye teknologier, synergier og lokal forsyningssikkerhed.

Klima- Natur og Miljøudvalget og Teknisk Udvalg har derfor bedt forvaltningen om at udarbejde proces- og prioriteringsprincipper. Principperne skal være en guide for både udviklere/investorer i VE-projekter i Vejle Kommune, og et fælles afsæt for de politiske og borgerinddragende processer, der skal være om kommende VE-anlæg. Proces- og prioriteringsprincipperne skal ikke ses som en facitliste, men som et dialogværktøj, hvor forvaltningen kan gå i dialog med udvikler om emner, som er vigtige i den politiske prioritering af de enkelte projekter. Resultatet kan herefter fremlægges politisk, og dermed forbedre det politiske beslutningsgrundlag, så projekterne vælges ud fra strategiske politiske beslutninger.

Videre proces

Proces- og prioriteringsprincipperne kommer til at indgå i den temadag der er for byrådet i juni omkring strategisk energiplanlægning.

Temadagen følges op af to busture for byrådet efter sommerferien, hvor temaerne er PtX + infrastruktur og energiproduktion.

### Sagens videre forløb

Sagen skal behandles af Klima, Natur- og Miljøudvalget og Teknisk Udvalg.

### Klima og resiliensvurdering

Der er ingen direkte effekt på klima og resiliens af de politiske principper, men der er en stor klimaeffekt af at kunne udskifte importeret elektricitet med en CO2-udledning med lokal nulemissions-energi. [adresse] pr kWh i [adresse] er ca 139 g CO2. En stor vindmølle (5.0 MW, ca 145 m høj) producerer 50 TJ elektricitet pr år, svarende til knap 14 mio. kWh. Dermed fortrænger én vindmølle 1930 tons CO2 fra importeret elektricitet med det nuværende elektricitetsmix. Dorte Andresen er en af de største enkeltkilder i [adresse] CO2-regnskab. I 2030 forventes al elektricitet dog at være med markant grønnere, også eksporteret el.

### Historik

Teknik- og Miljødirektøren indstiller, 22. maj 2023, pkt. 81:

at de politiske principper drøftes og godkendes.

Beslutning fra Klima, Natur- og Miljøudvalget, 22. maj 2023, pkt. 81:

Godkendt.

Signe Møller var fraværende.

### Beslutning

Udsat.